বাহরাইনের শিক্ষাব্যবস্থা
আরব উপদ্বীপ সমূহের মধ্যে বাহরাইনেই সরকারি শিক্ষার সর্বাপেক্ষা পুরাতন পদ্ধতি প্রচলিত। এই শিক্ষা কারিকুলাম পরিচালিত হয় ১৯৩০ সালে যখন বাহরাইনের সরকার পূর্ব বিদ্যমান ২টি ছেলেদের বিদ্যালয়ের দায়িত্ব গ্রহণ করে। পরবর্তীতে ২০ শতকের মধ্যে পৃথক ছাত্রী-স্কুল ও বিভিন্ন বিশ্ববিদ্যালয় প্রতিষ্ঠিত হয়। ২০০৮ সালের জরিপের তথ্য অনুযায়ী বাহরাইনের সাক্ষরতার হার ৯৪.৬% এ দাঁড়িয়েছে। ২০০৮ সালের তথ্য অনুযায়ী বাহরাইন তাদের জিডিপির ২.৯% শিক্ষা খাতে ব্যয় করে।